דני רבס

הרב **דן "דני" רבס** הוא שחיין עבר, אלוף ישראל ושיאן ישראל בשחייה. בעל מדליית כסף מהמכביה (1965).

## ביוגרפיה
רבס נולד בבודפשט, הונגריה בן אמצעי בין שתי בנות. בהיותו ילד קטן עלה לארץ עם משפחתו לקיבוץ כפר המכבי. הוא התאמן בקבוצת הפועל גוש זבולון בהדרכתו של יוסף טלקי.

### קריירה כשחיין
#### 1963
באליפות ישראל בשחייה למרחקים ארוכים שנערכה בבריכת בבת גלים בחיפה בתחילת אוקטובר 1963 זכה רבס במדליית כסף במשחה 1500 מטר בתוצאה של 20:07.0 דקות, אחרי משה גרטל (19:59.0 דקות) ולפני קובי ריכטר (21:28.8 דקות), שניהם חבריו לקבוצה.

#### 1965
בתחרויות השחייה של המכביה השביעית שנערכו בבריכת גלית ביד אליהו בתל אביב באוגוסט 1965 זכה רבס במדליית כסף, במשחה שליחים 4x200 מטר חופשי ביחד עם אברהם מלמד, משה גרטל וגרשון שפע בתוצאה של 8:55.5 דקות, אחרי ארצות הברית 8:32.6 דקות. נוסף לכך, הוא סיים במקום רביעי במשחה ל-1500 מטר בתוצאה של 19:10.7 דקות ובמקום שישי במשחה ל-400 מטר חופשי בתוצאה של 4:42.9 דקות.
##### אלוף ישראל
באליפות ישראל למשחים ארוכים שנערכה בקאנטרי קלאב הרצליה ב-9 באוקטובר אותה שנה זכה רבס במדליית זהב במשחה ל-1500 מטר בתוצאה של 19:05.4 דקות, לפני משה גרטל (19:17.5 דקות) ואברהם מלמד (19:21.0 דקות), חבריו לקבוצה.
##### אלוף צליחת הכנרת
ב-14 באוקטובר אותה שנה זכה רבס במדליית זהב בצליחת הכנרת התחרותית, מעין גב לטבריה, בתוצאה של 2:05.45 שעות, לפני אברהם מלמד (2:06.35 שעות) וגרשון שפע (2:08.48 דקות).

#### 1966
באליפות ישראל בשחייה שנערכה בבריכת "גלית" בתל אביב בתחילת אוקטובר 1966 זכה רבס ב-5 מדליות, 3 כסף ו-2 ארד. מדליות כסף, במשחה ל-200 מטר חופשי בתוצאה של 2:07.7 דקות, אחרי משה גרטל שקבע שיא ישראלי חדש של 2:07.3 דקות ולפני אמנון קראוס מברית מכבים עתיד (2:08.2 דקות), במשחה ל-100 מטר פרפר בתוצאה של 1:02.5 דקות, אחרי אברהם מלמד (1:01.8 דקות) ולפני אריה לוריא מהפועל גבעת ברנר (1:04.8 דקות) ובמשחה ל-400 מטר מעורב אישי בתוצאה של 5:19.8 דקות, אחרי גרשון שפע (5:13.8 דקות) ולפני אמנון קראוס (5:23.7 דקות) ומדליות ארד במשחה ל-400 מטר חופשי בתוצאה של 4:38.2 דקות, אחרי משה גרטל שקבע שיא ישראלי חדש 4:32.2 דקות ואמנון קראוס (4:37.2 דקות) ובמשחה ל-1500 מטר חופשי בתוצאה של 18:58.5 דקות, אחרי משה גרטל שקבע שיא ישראלי חדש של 18:44.5 דקות ואמנון קראוס (18:56.1 דקות). נוסף לכך, הוא סיים במקום חמישי במשחה ל-100 מטר חופשי בתוצאה של 59.1 שניות.

#### 1970
באליפות ישראל בשחייה שנערכה בבת גלים בחיפה באוקטובר 1970 זכה רבס בחמש מדליות אישיות, שלוש כסף ושתיים ארד. מדליות כסף, במשחה ל-100 מטר פרפר בתוצאה של 1:04.1 דקות, אחרי חברו לקבוצה דן שטרן (1:03.9 דקות) ולפני מייק גרינשפן מהפועל גבעת חיים (1:05.5 דקות), במשחה ל-200 מטר פרפר בתוצאה של 2:31.7 דקות, אחרי דן שטרן (2:27.8 דקות) ועודד צור מהפועל גניגר (2:33.0 דקות) ובמשחה ל-400 מטר מעורב אישי בתוצאה של 5:28.6 דקות, אחרי דן שטרן (5:17.3 דקות) ולפני משה גרטל (5:30.6 דקות). מדליות ארד, במשחה ל-200 מטר מעורב אישי בתוצאה של 2:33.6 דקות, אחרי דן שטרן (2:29.5 דקות) ויואל קנדה מהפועל תל אביב (2:32.7 דקות) ובמשחה ל-1500 מטר בתוצאה של 19:02.0 דקות, אחרי משה גרטל שקבע שיא ישראלי חדש של 18:20.0 דקות ודן שטרן (18:57.4 דקות).

### חיים אישיים
את תהליך החזרה בתשובה התחיל רבס עוד בהיותו חבר קיבוץ. בהמשך עבר להתגורר במושב בית יצחק ביחד עם אשתו רוברטה, עולה חדשה מאמריקה, כשכיר ואחר כך כחבר מושב. הוא לימד שנים רבות בבית הספר בגבעת חיים ואמונתו התחזקה תוך כדי שהוא חולב פרות במושב. הוא רב במקצועו ובהשכלתו ופעיל בקהילה.

לדני ורוברטה שלושה ילדים ונכדים.

## קישורים חיצוניים

* 
* 
*  אליפות ישראל לנוער בשחייה בבית יצחק, באתר יומן גבע 345, 1965

## הערות שוליים

קטגוריה:שחייני חופשי ישראלים
קטגוריה:שחייני פרפר ישראלים
קטגוריה:שחייני מעורב אישי ישראלים
קטגוריה:אלופי ישראל בשחייה
קטגוריה:שיאני ישראל בשחייה
קטגוריה:ספורטאים ישראלים שחזרו בתשובה
קטגוריה:ישראלים ילידי הונגריה
קטגוריה:כפר המכבי: אישים
קטגוריה:בית יצחק: אישים
קטגוריה:ישראלים שנולדו במאה ה-20